Tok Pisin
Tok Pisin em i wanpela tokples na toktok long bung bilong Papua Niugini. Em i no tokples bilong taim bipo, em i kamap insait long dispela 150 yia igo pinis. Planti ol hap tok bilong Tok Pisin igat as long Tok Inglis o Tok Siaman o long sampela ol tokples long Papua Niugini olsem Kuanua long hap Rabaul.
Dispela nem Tok Pisin i kam long Tok Inglis talk (i minim toktok) na pidgin (i minim tok ol i yusim long namel long manmeri ol i no gat wankain tokples). Sampela manmeri i tingting olsem hap tok pidgin i kamap long hap tok business (i min bisnis) long taim bipo tru.
Tok Pisin em i wanpela tokples bilong Gavman bilong Papua Niugini (wantaim Tok Inglis na Hiri Motu). Antap long 2 milien manmeri save yusim Tok Pisin insait long Papua Niugini. Ol i yusim Tok Pisin long Haus Palamen, na long lokol gavman, na long sampela ol elementari skul.
Tok Pisin i halivim tru ol lain long Papua Niugini, bilong wanem i gat planti tokples long PNG - moa yet long olgeta narapela kantri long wol.
Tok Pisin na Bislama ol i wanlain. Bislama em i wanpela tokples bilong Vanuatu na kain toktok bilong em i wankain long Tok Pisin.
[senisim] Lukim tu
- Tok Pisin sait bilong Robert Eklund - planti infomesen long Tok Pisin
- PNG sait bilong Robert Eklund - planti infomesen long Papua New Guinea
- Mihalic projek - planti manmeri long wol i wokim diksonery long Tok Pisin
- Sintakis (Tok Pisin)
- Tokpisin Grammar Workbook for English Speakers. (Tok Inglis)
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn